เปิดเส้นทาง หน้ากากอนามัยมือสอง ธุรกิจสุดสยอง พบคนซื้อใช้เพียบ
พาเปิดเส้นทาง หน้ากากอนามัยมือสอง ธุรกิจรีไซเคิลสุดสยอง พบก่อนถูกจับขายมาแล้ว 20 วัน มีคนรุมซื้อกว่า 200000 ชิ้นจากกรณีตำรวจสระบุรีสามารถจับกุม 3 ผู้ต้องหาเกี่ยวข้องธุรกิจรีไซเคิลหน้ากากอนามัยมือสอง พร้อมยอมรับแบ่งหน้าที่กันทำ ช่วงที่มีข่าวโควิด-19 ระบาด ขายไปแล้วกว่า 2 แสนชิ้น ตกชิ้นละ 3 บาท ตามข่าวที่เสนอไปแล้วนั้น (ตร.สระบุรีดำเนินคดี 3 ผู้ต้องหารีไซเคิลหน้ากากมือ 2 เผยขายไปกว่า 2 แสนชิ้น)สำหรับเส้นทาง หน้ากากอนามัยมือสอง เริ่มจากร้านรับซื้อของเก่าแห่งหนึ่ง ประมูลหน้ากากเก่าจากโรงงานอุตสาหกรรมใน จ.สระบุรี และจังหวัดใกล้เคียงมาได้ หลังจากนั้นได้ขายต่อให้ นางจินตนา นามวิชัย อายุ 47 ปี โดยนางจินตนาได้จ้างแรงงานจำนวน 6 คน เพื่อ คัดแยก ซัก รีด และพับ โดยทั้งหมดจะได้รับค่าจ้างชิ้นละ 1 บาทขณะที่แก๊งนี้สามารถรีไซเคิลหน้ากากมือสองได้วันละ 2000 ชิ้น ก่อนบรรจุลงกล่องหน้ากากอนามัย และโพสต์ขายผ่านเฟซบุ๊ก ชื่อ ใจว่าง วางไว้เพื่อใส่บุญ โดยขายมาแล้ว 20 วัน ถูกซื้อไปแล้วกว่า 200000 ชิ้น ซึ่งราคาอยู่ที่ชิ้นละ 3 บาทอย่างไรก็ตาม ลูกค้าที่ซื้อหน้ากากมืองสองจากใจว่าง วางไว้เพื่อใส่บุญ แล้วประสงค์ที่จะแจ้งความข้อหาฉ้อโกงนั้น สามารถไปแจ้งได้ที่ สภ.วิหารแดง.
พาเปิดเส้นทาง หน้ากากอนามัยมือสอง ธุรกิจรีไซเคิลสุดสยอง พบก่อนถูกจับขายมาแล้ว 20 วัน มีคนรุมซื้อกว่า 200000 ชิ้น
โควิด-19,ไวรัสโคโรนา,ไวรัสโคโรน่า,ไวรัสอู่ฮั่น,หน้ากากอนามัยมือสอง,ข่าวทั่วไป